Source: http://docplayer.fi/2282292-Tanja-valkonen-oikaisuvaatimusmenettelysta-ja-sen-tehokkuudesta-erityisesti-sosiaalihuollossa.html
Timestamp: 2018-02-21 09:50:09+00:00
Document Index: 13768197

Matched Legal Cases: ['kko ', 'kko ', 'kko ', 'tuomioistuin ', 'kko ', 'tuomioistuin ', 'kko ', 'kko ', 'kko ']

Tanja Valkonen OIKAISUVAATIMUSMENETTELYSTÄ JA SEN TEHOKKUUDESTA ERITYISESTI SOSIAALIHUOLLOSSA - PDF
Tanja Valkonen OIKAISUVAATIMUSMENETTELYSTÄ JA SEN TEHOKKUUDESTA ERITYISESTI SOSIAALIHUOLLOSSA
Download "Tanja Valkonen OIKAISUVAATIMUSMENETTELYSTÄ JA SEN TEHOKKUUDESTA ERITYISESTI SOSIAALIHUOLLOSSA"
1 Tanja Valkonen OIKAISUVAATIMUSMENETTELYSTÄ JA SEN TEHOKKUUDESTA ERITYISESTI SOSIAALIHUOLLOSSA Lapin yliopisto Oikeustieteiden tiedekunta Maisteritutkielma Hallinto-oikeus 2015
2 Lapin yliopisto, oikeustieteiden tiedekunta Työn nimi: Oikaisuvaatimusmenettelystä ja sen tehokkuudesta erityisesti sosiaalihuollossa Tekijä: Tanja Valkonen Opetuskokonaisuus ja oppiaine: Hallinto-oikeus Työn laji: Tutkielma _X.Laudaturtyö _ Lisensiaatintyö _ Kirjallinen työ _. Sivumäärä: IX Vuosi: 2015 Tiivistelmä: Tutkimuksen kohteena on hallinnon sisäinen muutoksenhakukeino, oikaisuvaatimus. Oikaisuvaatimusmenettelyssä hallintoviranomainen tutkii lakiin perustuvasta vaatimuksesta sen, rasittaako muutoksenhaun kohteena olevaa päätöstä oikaisuvaatimuksessa väitetty virhe. Oikaisuvaatimusvaiheen jälkeen asia voidaan tarvittaessa saattaa valituksella hallintotuomioistuimen tutkittavaksi. Yleissäännökset oikaisuvaatimusmenettelystä sisältyvät hallintolain (434/2003) 7 a lukuun. Varsinaisesti järjestelmä perustuu hallinnonalakohtaiseen erityissääntelyyn. Tutkielma kuuluu yleishallinto-oikeuden alaan. Toteutustapa on oikeusdogmaattinen. Paikoin hyödynnetään oikeushistoriallista, oikeusvertailevaa ja empiiristä tutkimusotetta. Tutkielmassa luodaan yleiskuva oikaisuvaatimusjärjestelmän kehitysvaiheista ja nykytilasta. Empiirisessä osiossa tarkastellaan oikaisuvaatimusmenettelyn toimivuutta käytännössä yhdellä hallinnon osa-alueella, sosiaalihuollossa. Lopuksi arvioidaan oikaisuvaatimuksen tehokkuutta oikeussuojakeinona ja esitetään kehittämisehdotuksia tulevaisuuden varalle. Parhaimmillaan asianosainen saa virheellisen päätöksen korjatuksi oikaisuvaatimusmenettelyssä nopeasti, joustavasti ja edullisesti. Empiirisen tutkimuksen tulokset kuitenkin osoittavat, ettei oikaisuvaatimusmenettely toimi sosiaalihuollossa läheskään optimaalisella tasolla: paikallisissa lautakunnissa päätöksiä muutetaan harvoin, ja useimmiten kansalainen saa oikeussuojaa vasta tuomioistuimesta. Erityisen ongelmallisia kansalaisen oikeusturvan kannalta ovat yksittäisen viranhaltijan suorittamat itseoikaisut silloin, kun oikaisuvaatimus hyväksytään vain osittain ja muilta osin muutoksenhaku tyrehtyy etenemättä koskaan edes lautakuntavaiheeseen. Suurimmat puutteet oikaisuvaatimusmenettelyssä liittyvät sen institutionaaliseen tehokkuuteen (riippumattomuuteen ensivaiheen päätöksenteosta) sekä materiaaliseen tehokkuuteen (tosiasialliseen tehokkuuteen), joihin tulisi jatkossa kiinnittää erityistä huomiota. Avainsanat: hallinto-oikeus, muutoksenhaku, oikaisuvaatimus, oikeussuoja, oikeusturva, sosiaalihuolto Muita tietoja: Suostun tutkielman luovuttamiseen Rovaniemen hovioikeuden käyttöön X. Suostun tutkielman luovuttamiseen kirjastossa käytettäväksi X. Suostun tutkielman luovuttamiseen Lapin maakuntakirjastossa käytettäväksi _. (vain Lappia koskevat)
3 SISÄLLYS SISÄLLYS... I LÄHTEET... III LYHENTEET... IX 1. JOHDANTO Tutkimuksen taustaa Tutkimustehtävän asettaminen ja rajaaminen Tutkimusmenetelmä, lähteet ja empiirinen aineisto OIKAISUMENETTELY OSANA HALLINTO-OIKEUDELLISTA OIKEUSSUOJAJÄRJESTELMÄÄ Oikeusturvasta hallinnossa Hallintoviranomaisen ja yksityisen asianosaisen välinen suhde Hallinto-oikeudellinen oikeussuojajärjestelmä Oikaisujärjestelmän kehityspiirteitä 1900-luvun alkupuolelta lähtien Juuret sääntelemättömässä itseoikaisussa Oikaisuvaatimuksesta vastaus kasvavan massahallinnon tarpeisiin Oikaisuvaatimusjärjestelmän kehittämishankkeet 2000-luvulla Hallintolakiuudistus vuonna Hallintolain osittaisuudistus vuonna Vireillä oleva oikaisuvaatimusjärjestelmän laajentamishanke Oikaisumenettely eräiden Euroopan maiden lainsäädännössä Vertailun lähtökohdat ja vertailumaiden rajaaminen Ruotsi Saksa Ranska Norja ja Tanska OIKAISUVAATIMUSMENETTELYN NYKYTILA Oikaisuvaatimusmenettelyn kulku Oikaisuvaatimusta koskevat hallintolain 7 a luvun yleissäännökset Muita keskeisiä hallintolain menettelysäännöksiä Oikaisuvaatimuspäätöksestä valittaminen hallintolainkäyttölain mukaan Ekskurssi: oikaisuvaatimusmenettely veroasioissa I
4 4. EMPIIRINEN TUTKIMUS: OIKAISUVAATIMUSMENETTELY SOSIAALIHUOLLOSSA Sosiaalihuollon järjestäminen ja asiakkaan oikeusturva Oikaisuvaatimusmenettely Keski-Suomen kunnissa Oikaisuvaatimusmenettely Rovaniemellä Viranhaltijan itseoikaisu OIKAISUVAATIMUS TEHOKAS OIKEUSSUOJAKEINO VAI TARPEETON VÄLIVAIHE? LIITE Oikaisuvaatimuksen tehokkuus oikeussuojakeinona Tehokkaan oikeussuojakeinon elementeistä Institutionaalinen tehokkuus Aineellinen tehokkuus Viranomaisen toimivaltuuksiin liittyvä tehokkuus Materiaalinen tehokkuus Kumuloituvat tehokkuuselementit Johtopäätöksiä ja kehittämisehdotuksia II
5 LÄHTEET Kirjallisuus Aarnio, Aulis: Järki ja auktoriteetti. Puhuttua ja kirjoitettua vuosilta Tampere Aer, Janne: Oikeussuojan ulottuvuus hallinnossa: hallintolainkäytön antaman oikeussuojan merkitys viranomaistoiminnan auktoriteetin kannalta. Lakimiesliiton kustannus, Helsinki Aer, Janne: Oikeusturva ja oikeudenmukainen oikeudenkäynti hallintolainkäytössä. Oikeustiede Jurisprudentia 2003:XXXVI, s Ervasti, Kaijus: Empiirinen oikeustutkimus. Teoksessa Empiirinen tutkimus oikeustieteessä (toim. Heidi Lindfors), s Oikeuspoliittisen tutkimuslaitoksen tutkimustiedonantoja 64. Helsinki Frände, Dan Havansi, Erkki Helenius, Dan Koulu, Risto Lappalainen, Juha Lindfors, Heidi Niemi, Johanna Rautio, Jaakko Virolainen, Jyrki: Prosessioikeus. 4. uudistettu painos. Helsinki Halila, Heikki: Onko meillä varaa oikeudenmukaiseen oikeudenkäyntiin? Defensor Legis N:o 4/2006, s Halila, Leena: Hallintolainkäyttömenettelyn oikeusturvatakeista. Suomalaisen Lakimiesyhdistyksen julkaisuja, A-sarja, N:o 224. Helsinki Halila, Leena (2006a): Oikaisuvaatimuksen kehittämisestä oikeusturvakeinona. Hallintolainkäytön kehittämistarpeita. Näkökohtia lainvalmistelun pohjaksi. Oikeusministeriön julkaisuja 2006:4, s Helsinki Halila, Leena (2006b): Oikaisuvaatimusjärjestelmän luonteesta ja kehittämisestä oikeusturvakeinona. Oikeustiede Jurisprudentia 2006:XXXIX, s Halila, Leena: Oikaisuvaatimus ja muutoksenhaun rajoittaminen korkeimpaan hallinto-oikeuteen. Defensor Legis N:o 1/2013, s Halila, Leena: Valituslupa hallintolainkäytössä järjestelmän taustaa ja tulevaisuuden suuntaviivoja. Defensor Legis N:o 6/2013, s Halila, Leena Aer, Janne: Oikaisumenettely hallinnossa. 1. painos. Helsinki Hallberg, Pekka Karapuu, Heikki Ojanen, Tuomas Scheinin, Martin Tuori, Kaarlo Viljanen, Veli-Pekka: Perusoikeudet. 2. uudistettu painos. Helsinki Harjula, Heikki Prättälä, Kari: Kuntalaki: tausta ja tulkinnat. 8. uudistettu painos. Helsinki Harris, D. J. O'boyle, M. Warbrick, C.: Law of the European Convention on Human Rights. London Hautamäki, Veli-Pekka: Hyvän hallinnon toteuttaminen. Helsinki Hurskainen, Aimo: Hallintopäätöksen perustelemisesta. Joensuun yliopiston yhteiskuntatieteellisiä julkaisuja, n:o 63. Joensuu Jukarainen, Heikki: Hallintopäätöksen perusteluiden riittävyys muutoksenhaun näkökulmasta. Teoksessa Iura novit curia: juhlakirja Veijo Tarukannel (toim. Mirjami Paso, Petri Saukko ja Matti Tolvanen), s Helsinki Koivisto, Ida: Oikeusturva kehittyvä perusoikeus? Lakimies 6/2013, s Korkea-aho, Emilia: Empiirisen oikeustutkimuksen käytäntö. Teoksessa Empiirinen tutkimus oikeustieteessä (toim. Heidi Lindfors), s Oikeuspoliittisen tutkimuslaitoksen tutkimustiedonantoja 64. Helsinki III
6 Kulla, Heikki: Sääntelytarkkuus julkisoikeudessa, erityisesti hallinto-oikeudessa. Teoksessa Sääntelytarkkuuden ongelmia (toim. Jyrki Tala), s Oikeuspoliittisen tutkimuslaitoksen tutkimuksia 251. Helsinki Kulla, Heikki: Hallintomenettelyn perusteet. 8. uudistettu painos. Helsinki Kuusikko, Kirsi: Hyvä hallinto, neuvonta ja oikeuspolitiikka. Oikeus 2007/4, s Kuusikko, Kirsi: Oikeusasiamiesinstituutio. Suomalaisen Lakimiesyhdistyksen julkaisuja, E-sarja, N:o 22. Helsinki Laakso, Seppo Suviranta, Outi Tarukannel, Veijo: Yleishallinto-oikeus. Tampereen yliopiston oikeustieteiden laitos Lohiniva Kerkelä, Mirva: Terveydenhuollon juridiikka. 3. uudistettu painos. Helsinki Manner, Arja: Valituslupajärjestelmän kehittämisestä hallintolainkäytössä. Hallintolainkäytön kehittämistarpeita. Näkökohtia lainvalmistelun pohjaksi. Oikeusministeriön julkaisuja 2006:4, s Helsinki Merikoski, V.: Hallinto-oikeuden oikeussuojajärjestelmä. Toinen uusittu painos. Suomalaisen Lakimiesyhdistyksen julkaisuja, B-sarja, N:o 143. Helsinki Myrsky, Matti: Muutoksenhaun kysymyksiä verotuksessa. Defensor Legis N:o 3/2007, s Myrsky, Matti Räbinä, Timo: Verotusmenettely ja muutoksenhaku. 6. uudistettu painos. Helsinki Mäenpää, Olli: Hallintoprosessioikeus. Helsinki Mäenpää, Olli (2011a): Eurooppalainen hallinto-oikeus. 3. uudistettu painos. Helsinki Mäenpää, Olli (2011b): Hallintolaki ja hyvän hallinnon takeet. 4. uudistettu painos. Helsinki Mäenpää, Olli: Hallinto-oikeus. 1. painos. Helsinki Niemi, Anne E.: Tehokkaan oikeussuojan piirteitä. Teoksessa Avoin, tehokas ja riippumaton. Olli Mäenpää 60 vuotta juhlakirja (toim. Tuomas Ojanen, Maija Sakslin, Outi Suviranta ja Ida Koivisto). s painos. Helsinki Niemivuo, Matti Keravuori-Rusanen, Marietta Kuusikko, Kirsi: Hallintolaki. 2. uudistettu laitos. Helsinki Niemivuo, Matti: Hallintolainkäyttö valinkauhassa. Teoksessa Julkista yksityistä; millaisissa rakenteissa? Juhlakirja professori Eija Mäkisen 60-vuotispäiväksi (toim. Jan-Erik Helenelund, Ilpo Luoto, Niina Mäntylä ja Kristian Siikavirta), s Acta Wasaensia 265. Vaasa Ojanen, Tuomas: EU-oikeuden perusteita. Uudistettu laitos. Helsinki Pellonpää, Matti Gullans, Monica Pölönen, Pasi Tapanila, Antti: Euroopan ihmisoikeussopimus. 5. uudistettu painos. Helsinki Pohjolainen, Teuvo Tarukannel, Veijo: Oikeusturvan vai tuottavuuden tehostaminen hallintolainkäytössä. Defensor Legis N:o 6/2006. Pohjolainen, Teuvo: Valituslupa hallintolainkäytössä. Teoksessa Avoin, tehokas ja riippumaton. Olli Mäenpää 60 vuotta juhlakirja (toim. Tuomas Ojanen, Maija Sakslin, Outi Suviranta ja Ida Koivisto). s painos. Helsinki Posser, Herbert Wolff, Heinrich Amadeus: VwGO. Kommentar. 2. Auflage. München Puronen, Pertti: Oikaisuvaatimusmenettely tienhaarassa. Verotus 5/2000, s IV
7 Puronen, Pertti: Näkemyksiä oikaisulautakuntamenettelystä ja verotuksen oikaisulautakunnasta sen ensimmäisen toimikauden päättyessä. Verotus 5/2002, s Schenke, Wolf-Rüdiger: Verwaltungsprozessrecht. 13. neu bearbeitete Auflage. München Selznick, Philip Nonet, Philippe Vollmer, Howard M.: Law, Society, and Industrial Justice. Russell Sage Foundation. New York Strömberg, Håkan Lundell, Bengt: Allmän förvaltningsrätt. Tjugosätte upplagan. Stockholm Ståhlberg, K. J.: Suomen hallinto-oikeus. Yleinen osa. 2. uudistettu painos. Helsinki Ståhlberg, K. J.: Piirteitä muutoksenhausta ja valitusosoituksesta hallintoasioissa. Tidskrift utgiven av Juridiska Föreningen i Finland 1941, s Sutela, Marja: Toisen asteen esteellisyydestä hallinnossa Vaarantaako viranomaisen ennakkokäsitys käsittelyn puolueettomuuden hallinnollisessa päätöksenteossa? Lakimies 6/2004, s Suviranta, Outi: Oikeusvoimasta luottamuksen suojaan. Lakimies 7 8/2004, s Tuori, Kaarlo: Sosiaalioikeus itsenäinen oikeudenala? Lakimies 2/1997, s Tuori, Kaarlo: Onko hallinto-oikeudella tulevaisuutta? Oikeus 2003/3, s Tuori, Kaarlo Kotkas, Toomas: Sosiaalioikeus. 4. uudistettu painos. Helsinki Uotila, Jaakko Laakso, Seppo Pohjolainen, Teuvo Vuorinen, Jarmo: Yleishallintooikeus pääpiirteittäin. 5. uudistettu painos. Tampere Van Aerschot, Paul: Oikeusturvasta sosiaalihuollossa. Lakimies 4/2003, s Vihervuori, Pekka: Ajatuksia hallintoprosessin asianosaisrakenteista. Teoksessa Julkista yksityistä; millaisissa rakenteissa? Juhlakirja professori Eija Mäkisen 60-vuotispäiväksi (toim. Jan-Erik Helenelund, Ilpo Luoto, Niina Mäntylä ja Kristian Siikavirta), s Acta Wasaensia 265. Vaasa Väätänen, Ulla: Oikein ja joutuisasti. Joutuisuus hyvän hallinnon ja oikeusturvan takeena hallintotoiminnassa. Lakimiesliiton kustannus, Helsinki Virallislähteet EUVL 2012/C 326/02. Euroopan unionin perusoikeuskirja. HaVM 13/2005 vp. Hallintovaliokunnan mietintö. HaVL 60/2006 vp. Hallintovaliokunnan lausunto. HaVM 3:2010 vp. Hallintovaliokunnan mietintö. HE 122/1993 vp. Hallituksen esitys Eduskunnalle laiksi verotuslain muuttamisesta. HE 217/1995 vp. Hallituksen esitys Eduskunnalle laiksi hallintolainkäytöstä ja siihen liittyväksi lainsäädännöksi. HE 78/2000 vp. Hallituksen esitys Eduskunnalle tuomarin esteellisyyttä koskevaksi lainsäädännöksi. HE 72/2002 vp. Hallituksen esitys Eduskunnalle hallintolaiksi ja laiksi hallintolainkäyttölain muuttamisesta. HE 252/2006 vp. Hallituksen esitys Eduskunnalle lastensuojelulaiksi ja eräiksi siihen liittyviksi laeiksi. HE 160/2007 vp. Hallituksen esitys Eduskunnalle laeiksi autoverolain muutoksenhakusäännösten muuttamisesta. V
8 HE 226/2009 vp. Hallituksen esitys Eduskunnalle laeiksi hallintolain ja hallintolainkäyttölain muuttamisesta. HE 153/2012 vp. Hallituksen esitys eduskunnalle laeiksi hovioikeuslain ja hallintooikeuslain 1 ja 2 :n sekä eräiden niihin liittyvien lakien muuttamisesta. HE 164/2014 vp. Hallituksen esitys eduskunnalle sosiaalihuoltolaiksi ja eräiksi siihen liittyviksi laeiksi. HE 230/2014 vp. Hallituksen esitys eduskunnalle eräiden hallintoasioiden muutoksenhakusäännösten tarkistamisesta. KHO:n tutkimusjulkaisuja 1/2009. Oikeusturvan todellisuus. Pyramiditutkimus hallintolainkäytön vaikuttavuudesta. KM 1973:114. Hallintolainkäyttötoimikunnan mietintö. KM 1981:64. Hallinnon oikeusturvakomitean mietintö. KM 1984:28. Verohallinnon lautakuntatoimikunnan mietintö. KM 1985:48. Hallintolainkäyttökomitean mietintö. KM 2007:1. Oikaisuvaatimusjärjestelmän kehittäminen oikeusturvakeinona. Oikaisuvaatimustoimikunnan välimietintö. KM 2008:4. Oikaisuvaatimusjärjestelmän kehittäminen oikeusturvakeinona. Oikaisuvaatimustoimikunnan mietintö. LaVL 26/2009 vp. Lakivaliokunnan lausunto. LAVO 1/1979. Ehdotus hallintomenettelylaiksi. LAVO 4/1993. Verotuksen muutoksenhakujärjestelmän uudistaminen. OMJ 2006:4. Hallintolainkäytön kehittämistarpeita. Näkökohtia lainvalmistelun pohjaksi. OMLS 2002:2. Lausunnot ehdotuksesta hallintolaiksi ja laiksi hallintolainkäyttölain muuttamisesta. Lausuntotiivistelmä. OMLS 2009:5. Lausunnot oikaisuvaatimustoimikunnan mietinnöstä. OMLS 2009:8. Käsittelyn joutuisuus hallinnossa ja oikeussuojakeinot käsittelyn viivästyessä. Lausuntotiivistelmä. OMML 4/2011. Oikeudenkäynti hallintoasioissa. Prosessityöryhmän mietintö. OMML 78/2010. Tehtävien jako hallintotuomioistuinten kesken. Hallintolainkäytön tasotyöryhmän mietintö. OMML 16/2013. Oikeudenhoidon uudistamisohjelma vuosille OMTR 2008:5. Käsittelyn joutuisuus hallinnossa ja oikeussuojakeinot käsittelyn viivästyessä. Passiivisuustyöryhmän ehdotus. PeVL 32/2012 vp. Perustuslakivaliokunnan lausunto. PeVL 55/2014 vp. Perustuslakivaliokunnan lausunto. SopS 7 8/1976. Kansalaisoikeuksia ja poliittisia oikeuksia koskeva kansainvälinen yleissopimus. SopS 18 19/1990. Yleissopimus ihmisoikeuksien ja perusoikeuksien suojaamiseksi (Euroopan ihmisoikeussopimus). SOU 1981:46. Ändringar i förvaltningslagen. Allmänna överväganden. Partiella reformer. Delbetänkande. Stockholm SOU 1983:73. Ny förvaltningslag. Betänkande av Förvaltningsrättsutredningen. Stockholm SOU 2010:29. En ny förvaltningslag. Betänkande av Förvaltningslagsutredningen. Stockholm VaVM 43/1993. Valtiovarainvaliokunnan mietintö. VM 5/214/2006. Valtionhallinnon tuottavuusohjelma. Valtioneuvoston päätös valtiontalouden kehyksistä vuosille VI
9 VM:n työryhmämuistioita 4/2007. Ehdotus välillisen verotuksen muutoksenhakujärjestelmän uudistamiseksi. Valtiovarainministeriön vero-osasto. Yhteenveto oikaisuvaatimuskyselyn (OM 12/41/2007) vastauksista. Oikeusministeriö, Oikeustapaukset Euroopan ihmisoikeustuomioistuin Golder v. Iso-Britannia ( ) König v. Saksa ( ) J.B.C. France v. Ranska ( ) Janosevic v. Ruotsi ( ) Korkein hallinto-oikeus KHO T 4266 KHO T 397 KHO /1894 KHO 2004:82 KHO 2008:32 Eduskunnan oikeusasiamies AOA dnro 1488/4/95 AOA dnro 1274/4/98 EOA dnro 1994/4/99 EOA dnro 1041/4/07 Valtioneuvoston oikeuskansleri OKA dnro 811/1/05 Muut lähteet Tuomioistuimet Conceil d'état'n verkkosivut: (viitattu ). Hallinto-oikeuksien toimintakertomus Hämeenlinnan hallinto-oikeus / Sirpa Piekkari, informaatikko. Sähköposti Korkeimman hallinto-oikeuden vuosikertomus Pohjois-Suomen hallinto-oikeus / Onerva Pasma, lainkäyttösihteeri. Sähköposti Ruotsin tuomioistuinlaitoksen verkkosivut: (viitattu ). Saksan korkeimman hallinto-oikeuden (Bundesverwaltungsgericht) verkkosivut: (viitattu ). Kunnat ja sosiaalihuolto Keski-Suomen väkiluku kunnittain ja seutukunnittain. Kartta. Väestötiedot: Tilastokeskus, Pohjakartta-aineisto: Maanmittauslaitos, Keski-Suomen sosiaalialan osaamiskeskuksen verkkosivut: (viitattu ). Merikratos Oy:n verkkosivut: (viitattu ). VII
10 Rovaniemen kaupungin perusturvalautakunnan toimeentulotukiohje. Hyväksytty perusturvalautakunnassa Rovaniemen kaupunki, Sosiaalipalvelut / Matti Keränen, johtava sosiaalityöntekijä. Sähköposti Sosiaaliasiamiehen raportti vuodesta 2012 Rovaniemen kaupunginhallitukselle (Terttu Stöckel). Merikratos sosiaalipalvelut Oy, Sosiaaliasiamiehen raportti vuodesta 2013 Rovaniemen kaupunginhallitukselle (Terttu Stöckel). Merikratos sosiaalipalvelut Oy, Sosiaaliasiamiehen selvitys vuodelta 2010 (Eija Hiekka, Hannele Metsäranta). Keski- Suomen sosiaalialan osaamiskeskus. Raportteja 30. Jyväskylä Sosiaaliasiamiehen selvitys vuodelta 2011 (Eija Hiekka, Hannele Metsäranta). Keski- Suomen sosiaalialan osaamiskeskus. Raportteja 34. Jyväskylä Sosiaaliasiamiehen selvitys vuodelta 2012 (Eija Hiekka, Hannele Metsäranta, Sivi Talvensola). Keski-Suomen sosiaalialan osaamiskeskus. Raportteja 37. Jyväskylä Sosiaaliasiamiehen selvitys vuodelta 2013 (Eija Hiekka, Tanja Hänninen, Sivi Talvensola). Keski-Suomen sosiaalialan osaamiskeskus. Raportteja 39. Jyväskylä Suomalainen sosiaalihuolto: mielikuvat ja todellisuus (kirj. Tuire Sihvo). Sosiaalihallituksen väestötiedustelun raportti II. Sosiaalihallituksen julkaisuja 1/1990. Kielitieteelliset lähteet Kielitoimiston sanakirja 2.0. MOT Sanakirjasto. Kotimaisten kielten tutkimuskeskus ja Kielikone Oy. Helsinki Verkkoversio saatavissa osoitteessa: https://mot.kielikone.fi.login.ezproxy.ulapland.fi/mot/lappi/netmot.exe. (viitattu ) VISK = Hakulinen, Auli Vilkuna, Maria Korhonen, Riitta Koivisto, Vesa Heinonen, Tarja Riitta Alho, Irja: Iso suomen kielioppi. Suomalaisen Kirjallisuuden Seura. Helsinki Verkkoversio saatavissa osoitteessa: (viitattu ) Sanomalehdet Kansalaisen pakko valittaa (kirj. Heljä Roikonen). Keskisuomalainen, VIII
11 LYHENTEET AOA Apulaisoikeusasiamies AsiakasL Laki sosiaalihuollon asiakkaan asemasta ja oikeuksista (812/2000) DL Defensor Legis FL Förvaltningslag (1986:223), Ruotsi HaVM Hallintovaliokunnan mietintö EIS Euroopan ihmisoikeussopimus (SopS 18 19/1990) EIT Euroopan ihmisoikeustuomioistuin EOA Eduskunnan oikeusasiamies EUVL Euroopan unionin virallinen lehti HaVL Hallintovaliokunnan lausunto HaVM Hallintovaliokunnan mietintö HE Hallituksen esitys HL Hallintolaki (434/2003) HLL Hallintolainkäyttölaki (586/1996) HMenL Hallintomenettelylaki (598/1982) JFT Tidskrift utgiven av Juridiska Föreningen i Finland KHO Korkein hallinto-oikeus Koske Keski-Suomen sosiaalialan osaamiskeskus KM Komiteanmietintö KP-sopimus Yhdistyneiden kansakuntien kansalaisoikeuksia ja poliittisia oikeuksia koskeva yleissopimus (SopS 7 8/1976) KuntaL Kuntalaki (365/1995) LAVO Oikeusministeriön lainvalmisteluosaston julkaisu LaVL Lakivaliokunnan lausunto LM Lakimies OKA Valtioneuvoston oikeuskansleri OM Oikeusministeriö OMJ Oikeusministeriön julkaisuja OMLS Oikeusministeriön lausuntoja ja selvityksiä OMML Oikeusministeriön mietintöjä ja lausuntoja OMTR Oikeusministeriön työryhmämietintö PeVL Perustuslakivaliokunnan lausunto PL Suomen perustuslaki (731/1999) SHL Sosiaalihuoltolaki (710/1982) SopS Suomen säädöskokoelman sopimussarja SOU Statens offentliga utredningar VaVM Valtiovarainvaliokunnan mietintö VHL Laki Verohallinnosta (503/2010) vp valtiopäivät VISK Ison suomen kieliopin verkkoversio VL Verotuslaki (482/1958) VM Valtiovarainministeriö VML Laki verotusmenettelystä (1558/1995) VwGO Verwaltungsgerichtsordnung ( ), Saksa VwVfG Verwaltungsverfahrensgesetz ( ), Saksa IX
12 1. JOHDANTO 1.1. Tutkimuksen taustaa Oikeusturva eli "oikeus saada oikeutta" on jokaiselle yhtäläisesti kuuluva perusoikeus. Se on vahvistettu kansallisella tasolla Suomen perustuslaissa (731/1999, PL, 21 ) ja ylikansallisella tasolla esimerkiksi Yhdistyneiden kansakuntien kansalaisoikeuksia ja poliittisia oikeuksia koskevassa yleissopimuksessa (SopS 7 8/1976, KP-sopimus), Euroopan ihmisoikeussopimuksessa (SopS 18 19/1990, EIS) sekä Euroopan unionin perusoikeuskirjassa (EUVL 2012/C 326/02). Oikeusturvalla on keskeinen rooli myös modernissa hallinto-oikeudessa. Olennaisimmillaan hallinto-oikeudellinen oikeusturva kiteytyy hallintoviranomaisen päätöksestä tehtävään muutoksenhakuun. Useissa asiaryhmissä muutoksenhaun ensimmäisenä vaiheena on nykyisin oikaisuvaatimusmenettely, jossa hallintoviranomainen tutkii lakiin perustuvasta vaatimuksesta sen, rasittaako muutoksenhaun kohteena olevaa päätöstä oikaisuvaatimuksessa väitetty virhe. Vasta oikaisuvaatimusvaiheen jälkeen asia voidaan saattaa valituksella hallintotuomioistuimen tutkittavaksi, mikäli tarve muutoksenhaulle on edelleen olemassa. Parhaimmillaan asianosainen saa oikaisuvaatimusmenettelyssä virheellisen hallintopäätöksen korjatuksi nopeasti, joustavasti ja taloudellisesti edullisesti tarvitsematta turvautua lainkaan tuomioistuinmenettelyyn. Hallinto-oikeudellisen oikeusturvan kehittämisessä 2000-luvulla yksi merkittävimmistä projekteista on ollut oikaisuvaatimuksen aseman vahvistaminen oikeussuojakeinona ja sen käyttöalan laajentaminen yhä uusiin asiaryhmiin. Samaan aikaan oikaisuvaatimusjärjestelmän toimivuudesta ja kansalaisten oikeusturvan toteutumisesta on kuitenkin esitetty painavia epäilyksiä. Mediassa oikaisuvaatimusmenettelyä on kritisoitu näkyvästi esimerkiksi sanomalehti Keskisuomalaisessa ilmestyneessä artikkelissa, jossa sosiaaliasiamies Eija Hiekka sekä potilasasiamies Helena Moisio esittävät huolestuttavia havaintoja menettelyn tehotto- 1
13 muudesta Keski- ja Itä-Suomen kunnissa. 1 Artikkelissa todetaan oikaisuvaatimusmenettelyn tuottavan sosiaaliasioissa tulosta aivan liian harvoin: jopa lainvastaiset päätökset pysytetään yhä useammin ennallaan. Erityisen heikosti menestyvät toimeentulotuki- ja vammaispalvelupäätöksiä koskevat oikaisuvaatimukset. Keskisuomalaisen artikkelin mukaan kansalaisen oikeusturva toteutuu usein vasta siinä vaiheessa, kun asia käsitellään hallintotuomioistuimessa. Kaikki hylkäävän oikaisuvaatimuspäätöksen saaneet eivät kuitenkaan jaksa valittaa tuomioistuimeen, sillä valitusprosessi vie paitsi rahaa myös aikaa ja voimavaroja. Valituksen käsitteleminen hallinto-oikeudessa kestää keskimäärin kahdeksan kuukautta. 2 Käytännössä oikaisuvaatimusmenettely saattaakin muodostua asianosaiselle ainoaksi oikeussuojakeinoksi asiassa. Oikaisuvaatimusmenettelyn tehottomuuden ohella artikkelissa nostetaan epäkohtana esiin se, etteivät virheellisiä päätöksiä tekevät kunnat välttämättä muuta linjaansa samantyyppisissä asioissa edes saatuaan vastakkaisen ratkaisun hallinto-oikeudelta. Virheellisistä linjauksista kiinnipitäminen kuntatasolla johtuu se sitten tiedonkulun puutteellisuudesta tai jostain muusta syystä poikii jatkossakin vain uusia oikaisuvaatimuksia ja valituksia. Oikaisuvaatimusjärjestelmä jakaa mielipiteitä myös hallintoviranomaisten keskuudessa. Syksyllä 2013 oikeusministeriö teetti hallintoviranomaisille kyselyn, jossa kerättiin tietoja eräiden oikaisuvaatimusmenettelyn piirissä olevien asioiden määristä sekä pyydettiin viranomaisilta arvioita menettelyn toimivuudesta. Kyselyyn saatiin kaiken kaikkiaan 68 vastausta. 3 Valtaosa vastaajista (58 kpl.) piti oikaisuvaatimusta pääosin toimivana muutoksenhakukeinona. Toisaalta noin viidennes vastaajista (13 kpl.) luonnehti oikaisuvaatimusmenettelyä tarpeettomaksi välivaiheeksi ennen asian käsittelemistä hallinto-oikeudessa. Oikeusministeriön kyselyyn saatujen vastausten perusteella oikaisuvaatimusmenettelyn toimivuus vaihtelee asiaryhmittäin. Käyttökelpoisimpana oikaisuvaatimusmenettelyä pidetään silloin, kun alkuperäisessä hallintopäätöksessä on selkeä virhe tai asiassa saadaan päätöksenteon jälkeen uutta relevanttia selvitystä. Asian 1 Kansalaisen pakko valittaa (kirj. Heljä Roikonen). Keskisuomalainen, Ks. Hallinto-oikeuksien toimintakertomus 2013, s Ks. Yhteenveto oikaisuvaatimuskyselyn (OM 12/41/2007) vastauksista ( ). 2
14 selvittämistä oikaisuvaatimusvaiheessa kuvattiin vastauksissa syvällisemmäksi kuin ensivaiheen hallintopäätöstä tehtäessä. Päätöksen perustelujen todettiin ennemmin täsmentyvän kuin muuttuvan, joskin osa vastaajista piti tarpeettomana toistaa oikaisuvaatimuspäätöksessä samoja, ensiasteen päätöksessä jo kertaalleen esitettyjä perusteluja toisin sanoin tai laveammin ilmaistuna. Yleisesti ottaen muutoksenhaun hallinto-oikeuteen tai muuhun valitusviranomaiseen katsottiin oikaisuvaatimusmenettelyn ansiosta vähentyvän. Oikaisuvaatimusmenettelyn huonot puolet kulminoituvat kyselyyn saatujen vastausten perusteella tilanteisiin, joissa alkuperäistä hallintopäätöstä ei oikaisuvaatimuksen johdosta muuteta, asianosainen ei ole valmistautunut muutoksenhakuun huolellisesti tai kyseessä on laintulkintaerimielisyys. Enemmistö vastaajista uskoi oikaisuvaatimusjärjestelmän laskevan kynnystä hakea päätökseen muutosta, minkä katsottiin osaltaan lisäävän hallintoviranomaisten työmäärää. Noin kaksi kolmasosaa vastaajista arvioi, että oikaisuvaatimusmenettelyn myötä viranomaisten työmäärä lisääntyy joidenkin mielestä jopa kaksinkertaistuu verrattuna siihen vaihtoehtoon, että päätöksestä valitettaisiin suoraan hallinto-oikeuteen. Muutamassa vastauksessa jopa arveltiin, että oikaisuvaatimusjärjestelmän laajentamisessa voi olla kyse valtiolle kuuluvien tehtävien siirtämisestä kuntien vastuulle Tutkimustehtävän asettaminen ja rajaaminen Tutkielma sijoittuu pääosin yleishallinto-oikeuden alaan. Tutkimuskohteena on hallinto-oikeudellisiin oikeusturvakeinoihin kuuluva hallinnon sisäinen muutoksenhakukeino, oikaisuvaatimus, joka lakisystemaattisesti lukeutuu hallintomenettelyn piiriin mutta sisältää myös joitakin hallintolainkäytölle tyypillisiä ominaisuuksia. Tutkielmassa luodaan yleiskuva oikaisuvaatimusjärjestelmän kehitysvaiheista ja järjestelmän nykytilasta (luvut 2 ja 3). Lisäksi tarkastellaan oikaisuvaatimusmenettelyn toimivuutta käytännössä yhdellä hallinnon osa-alueella, sosiaalihuollossa (luku 4). Lopuksi arvioidaan oikeussuojajärjestelmän tehokkuutta oikeussuojakeinona ja pohditaan, miten järjestelmää olisi syytä kehittää tulevaisuudessa (luku 5). 3
15 Oikaisuvaatimusjärjestelmän kuvaamisessa keskitytään tutkielman rajatun sivumäärän puitteissa ainoastaan oikaisuvaatimuksen yleisimpään lajiin, valituksen pakollisen esivaiheen muodostavaan oikaisuvaatimusmenettelyyn, jonka alalajiksi luetaan hallinnon sisäiseen toimivallan delegointiin liittyvä hierarkkinen oikaisu. 4 Tarkastelun ulkopuolelle jäävät harvemmin esiintyvät oikaisuvaatimuksen lajit, valitukseen sidottu oikaisu 5 ja hankintaoikaisu 6. Siltä osin, kuin tutkimustehtävän kannalta on tarpeen, tutkielmassa sivutaan hallintolaissa (434/2003, HL, ) säänneltyä virheen korjaamisjärjestelmää sekä hallintolainkäyttömenettelyä hallinto-oikeudessa ja korkeimmassa hallinto-oikeudessa. Hallinto-oikeutta ei ole yleensä nähty kaikkein mielenkiintoisimpana oikeuden- tai oikeustieteen alana verrattuna esimerkiksi rikosoikeuteen tai vahingonkorvausoikeuteen. Oikeuspolitiikan kentälläkin hallinto-oikeudellista keskustelua on leimannut eräänlainen "mediaseksikkyyden puute". 7 Viranomaiskoneiston toiminta saa kyllä useinkin osakseen kritiikkiä, mutta ongelmia ei välttämättä mielletä oikeudellisiksi. Yksikään yhteiskunnassamme toimiva luonnollinen tai juridinen henkilö ei kuitenkaan voi välttyä asioimasta viranomaisen kanssa. Näin ollen yleishallinto-oikeudelliset kysymyksetkin koskettavat meistä jokaista. Kiinnostavuus syntyy siitä, kun nähdään metsä puilta eli pyritään katsomaan teknisten menettelysäännösten taakse ja havainnoimaan, millä tavoin laki ilmenee ja vaikuttaa reaalimaailmassa. 8 Oikaisuvaatimus on ajankohtaisuutensa vuoksi otollinen tutkimuskohde. Oikaisuvaatimusjärjestelmä on ollut viime vuosina aktiivisten lainsäädännönkehittämistoimien kohteena, ja uusi, järjestelmän laajentamista koskeva lakiehdotus (HE 230/2014 vp) on tutkielmaa kirjoitettaessa parhaillaan eduskunnan käsiteltävänä. Toistaiseksi oikaisuvaatimusmenettelyä on tutkittu varsinkin empiirisesti 4 Ks. Halila Aer 2011, s. 7 8 ja Valitukseen sidotusta oikaisusta ks. Halila Aer 2011, s Hankintaoikaisusta ks. Halila Aer 2011, s Ks. Kuusikko Oikeus 2007/4, s Suomessa yleishallinto-oikeudellista tutkimusta ovat ansiokkaasti tehneet mm. Ståhlberg (1928), Merikoski (1968), Uotila ym. (1989), Hautamäki (2004), Laakso ym. (2006), Niemivuo ym. (2010), Kulla (2012) sekä Mäenpää (2013). Ks. myös Tuori (Oikeus 2003/3, s ): Onko hallintooikeudella tulevaisuutta? 4
16 vähän. 9 Kun oikaisuvaatimusjärjestelmä on jo laajalti käytössä hallinnossa ja lisäksi leviämässä uusiin asiaryhmiin, on tärkeää saada tuoretta tutkimustietoa oikaisuvaatimuksen luonteesta oikeussuojakeinona sekä ennen kaikkea siitä, miten oikaisuvaatimus toimii käytännössä. Oikaisuvaatimusmenettelyn piiriin kuuluvista hallinnon osa-alueista empiirisen tutkimuksen kohteeksi on tutkielmassa valittu sosiaalihuolto, jonka alaan kuuluvat yleiset sosiaalipalvelut, eräiden väestöryhmien erityispalvelut sekä viimesijainen toimeentuloturva (toimeentulotuki). 10 Sosiaalihuollossa oikaisuvaatimusmenettely on ollut jo pitkään käytössä. Lisäksi sosiaalihuollon oikaisuvaatimusmenettelystä Keski-Suomen kuntien osalta oli saatavilla valmiiksi kerättyä tilastotietoa, joka tuki paitsi omaa ennakkokäsitystäni myös eräiden hallintolainkäytön parissa työskentelevien asiantuntijoiden esittämiä arvioita siitä, ettei menettely toimi parhaalla mahdollisella tavalla. Näistä lähtökohdista oli perusteltua paneutua aiheeseen enemmän Tutkimusmenetelmä, lähteet ja empiirinen aineisto Tutkielmassa käytetty tutkimusmenetelmä on pääosin oikeusdogmaattinen eli lainopillinen: tarkoituksena on systematisoida ja tulkita voimassa olevaa oikeutta. Tutkittavan oikeudellisen ilmiön historiallisen kehityksen kuvaamiseksi ja kansainvälisen vertailun toteuttamiseksi tutkielmassa hyödynnetään jossain määrin myös oikeushistoriallista sekä oikeusvertailevaa lähestymistapaa. Lisäksi tutkielmaan sisältyy empiirinen osio, jossa esitetään ja analysoidaan sekä aiemmin julkaistua että varta vasten tätä tutkielmaa varten kerättyä informaatiota. Tutkielmassa on käytetty lähteinä enimmäkseen kansallista lainsäädäntöä, virallislähteitä ja oikeuskirjallisuutta, luonnollisesti mahdollisimman tuoreita julkaisuja suosien. Tutkimuskohteen tarkastelussa sovelletusta laveahkosta aikaperspektii- 9 Empiirisen tutkimuksen ja oikeustieteen suhteesta ks. esim. Ervasti (2004): Empiirinen oikeustutkimus ja Korkea-aho (2004): Empiirisen oikeustutkimuksen käytäntö. 10 Muu toimeentuloturva sekä terveydenhuolto rajautuvat tutkimuskohteen ulkopuolelle (määrittelyistä tarkemmin ks. Tuori Kotkas 2008, s ). 5
17 vistä johtuen on paikoin ollut perusteltua ottaa mukaan myös sellaista vanhempaa aineistoa, jolla ei sellaisenaan olisi enää juurikaan annettavaa voimassa olevan oikeuden tutkimuksessa. Kansainvälisessä vertailussa on pyritty mahdollisuuksien mukaan tukeutumaan kunkin vertailumaan osalta alkuperäiskielisiin lähteisiin aineiston saatavuuden ja tutkielman tekijän kielitaidon asettamissa rajoissa. Ylikansallisista oikeuslähteistä on hyödynnetty lähinnä Euroopan ihmisoikeussopimusta sekä Euroopan unionin perusoikeuskirjaa. Oikeuskäytännön osalta on otettu esiin ne korkeimman hallinto-oikeuden (KHO) ja Euroopan ihmisoikeustuomioistuimen (EIT) ratkaisut, jotka oleellisimmin liittyvät tutkimustehtävään. Tutkielman empiirisessä osiossa käytetty aineisto jakautuu kahteen osaan, Keski- Suomen kuntien (21 kpl.) oikaisuvaatimustilastoihin sekä Rovaniemen oikaisuvaatimustilastoihin. Keski-Suomen kuntia käsittelevä aineisto pohjautuu Keski- Suomen sosiaalialan osaamiskeskuksen eli Kosken sosiaaliasiamiehen selvityksiin (vuosilta ) ja on ennen kaikkea aktiivisen sosiaaliasiamiestoiminnan tulosta. Sosiaaliasiamiehen selvitykset ovat vapaasti luettavissa Kosken verkkosivuilla. 11 Rovaniemeä käsittelevä aineisto on kerätty omatoimisesti tätä tutkielmaa varten pyytämällä tarvittavat tiedot Rovaniemen kaupungin Sosiaalipalveluista sekä Rovaniemen hallinto-oikeudelta. Aineisto on tutkielman tekijän hallussa. 11 Keski-Suomen sosiaalialan osaamiskeskuksen verkkosivut: Julkaisut Keski-Suomen sosiaalialan osaamiskeskuksen raportteja ( ). 6
18 2. OIKAISUMENETTELY OSANA HALLINTO-OIKEUDELLISTA OIKEUSSUOJAJÄRJESTELMÄÄ 2.1. Oikeusturvasta hallinnossa Hallintoviranomaisen ja yksityisen asianosaisen välinen suhde Hallinto-oikeudellisen oikeussuhteen perustyyppi on hallintoviranomaisen ja (yhden) yksityisen asianosaisen välinen suhde, jossa osapuolten oikeudet ja velvollisuudet määräytyvät pääasiassa hallinto-oikeudellisten oikeusnormien pohjalta. 12 Perinteisen käsityksen mukaan viranomaisen ja yksityisen välisessä oikeussuhteessa suhteen osapuolet eivät ole keskenään tasa-arvoisessa asemassa, vaan suhteeseen liittyy yksipuolinen valtaelementti. 13 Mäenpää kuitenkin korostaa, että hallinto-oikeudelliset oikeussuhteet voivat olla luonteeltaan hyvinkin monentyyppisiä. Useimmiten suhteeseen kuuluu sekä yksipuolisia että vastavuoroisia piirteitä. 14 Kansalaisen oikeusturvan tarve korostuu silloin, kun viranomaisella on yksinoikeus tiettyihin tehtäviin: yksityinen asianosainen ei voi tällöin kääntyä minkään muun tahon puoleen saadakseen asiansa hoidetuksi. Omanlaisia oikeusturvaongelmia liittyy julkisten palvelujen ulkoistamiseen yksityisille palveluntuottajille, vaikka asiakas voikin jossain määrin hyötyä alalla vallitsevasta kilpailusta. 15 Suomalaiselle hallintoprosessille on ominaista, ettei siinä ole siviili- ja rikosprosessille tyypillistä kaksiasianosaissuhdetta: hallintopäätöksen tehnyttä viranomaista ei pidetä muutoksenhakuvaiheessa yksityisen asianosaisen vastapuolena. 16 Menettelyn pohjautuessa muuhun kuin selvään kaksiasianosaissuhteeseen vaarana on, että prosessi ei muodostu pohjimmiltaan kommunikoivaksi. 17 On myös esitetty, et- 12 Mäenpää 2013, s Ks. esim. Laakso 2006 ym., s Mäenpää 2013, s Väätänen 2011, s Frände ym. 2012, s Viranomaisen asemaa hallintoprosessissa on vastikään pohtinut mm. hallintolainkäytön kehittämistä varten asetettu prosessityöryhmä, mutta muodollisen kaksiasianosaissuhteen omaksuminen ei ole edelleenkään saanut kannatusta (OMML 4/2011, s ja 58). Vrt. Ruotsin malli, jossa hallintoprosessi perustuu selkeälle kaksiasianosaissuhteelle (förvaltningsprocesslag 1971:291, 7 a ). 17 Halila 2000, s
19 tä hallintoviranomaisen roolin epäselvyys hallintoprosessin yhteydessä saattaa heikentää tuomioistuimen objektiivista puolueettomuutta, jos hallintoviranomaista ei mielletä riittävän erilliseksi tuomioistuimesta. 18 Tämä alkaa kuitenkin olla aika vanhahtava käsitys. Käytännössä suomalaisen hallintoprosessin kokonaiskuva ei nykypäivänä ole yhden asianosaisen asioissakaan täysin vailla osapuolirakenteen ominaisuuksia, vaan prosessiin liittyy esimerkiksi hallinnon lainalaisuudesta ja kontradiktorisesta periaatteesta johtuen piirteitä, jotka ilmentävät kahden osapuolen välistä suhdetta. Näihin piirteisiin viitaten hallintoviranomaisen ja yksityisen asianosaisen suhteesta käytetään nimitystä heikko kaksiasianosaissuhde Hallinto-oikeudellinen oikeussuojajärjestelmä Oikeusturvalla hallinnossa tarkoitetaan niitä keinoja ja menettelyjä, joilla turvataan oikeuksien ja velvollisuuksien toteutumista yksityisen ja viranomaisen välisessä hallinto-oikeudellisessa suhteessa. Pohjimmiltaan oikeusturvassa on kyse yksityisen suojantarpeesta julkista vallankäyttöä vastaan. 20 Modernin oikeusturvaajattelun perusteet alkoivat hahmottua 1800-luvun loppupuolella saksalaisen oikeusvaltioteorian leviämisen myötä. Yksilöä ryhdyttiin suojaamaan yhtäältä sitomalla hallintotoiminta lain alaisuuteen ja toisaalta rajoittamalla yksilön asemaa määrittävän sääntelyn osalta norminantovalta varsinaiselle lainsäädäntökoneistolle, erotuksena hallitsijalle kuuluvasta norminantovallasta. 21 Ennen oikeusvaltioteorian omaksumista hallintotoiminnassa prioriteettina oli valtion suojaaminen virkamiesten väärinkäytöksiltä. Virkamiehen ensisijainen velvollisuus oli noudattaa lakeja ja ylemmän instanssin määräyksiä. Kansalaisten eli hallintoalamaisten asemaan tiukka hallinnonsisäinen sääntely heijastui virkavaltaisuutena. 22 Ajan myötä hallinnon ja kansalaisen roolit ovat tasa-arvoistuneet, mikä näkyy muun 18 Ks. Halila 2000, s Vihervuori 2012, s Mäenpää 2013, s ; Halila DL 1/2013, s. 92. Oikeusturvakäsitteen muuttumisesta luvulta nykypäivään ks. Väätänen 2011, s Halila 2000, s Kulla 2012, s. 6. 8
20 muassa hallinto-oikeudellisten käsitteiden uudistumisessa: hallintoalamaisen sijaan nykyisin puhutaan yksityisestä tai hallinnon asiakkaasta. 23 Hallinto-oikeudellinen oikeussuojajärjestelmä perustuu lähtökohtaisesti kansalliseen lainsäädäntöön: oikeussuojakeinoja ei ole kattavasti harmonisoitu eurooppalaisella saati laajemmin kansainvälisellä tasolla. Euroopan neuvoston ihmisoikeussopimus ja Euroopan unionin oikeus asettavat kuitenkin oikeusturvan suhteen joitakin standardeja, joiden toteuttamista yhteisön piiriin kuuluvilta kansallisilta järjestelmiltä vaaditaan. 24 Euroopan ihmisoikeussopimuksen 6(1) artikla ja sitä koskeva ihmisoikeustuomioistuimen oikeuskäytäntö määrittävät eurooppalaisen oikeusturvan kulmakivet, joihin kuuluvat oikeusturvan saatavuus, oikeudenkäynnin oikeudenmukaisuus ja julkisuus sekä tuomioistuimen riippumattomuus ja puolueettomuus. Itsenäistä merkitystä on saamassa myös ihmisoikeussopimuksen 13 artiklan edellyttämä oikeus tehokkaaseen oikeussuojakeinoon. 25 Euroopan unionin osalta oikeusturvan perusteet ovat muotoutuneet vähitellen EUtuomioistuimen oikeuskäytännössä. Koska keskeisenä tavoitteena on taata unionin oikeuden yhdenmukainen toteutuminen jäsenvaltioissa, tuomioistuimen ratkaisuissa on painotettu erityisesti oikeusturvan saatavuutta, tehokkuutta ja vastaavuutta kansallisissa järjestelmissä. Oikeuskäytännön päälinjaukset on kirjattu unionin perusoikeuskirjan 47 artiklaan. 26 Lissabonin sopimuksen voimaantulopäivästä alkaen perusoikeuskirjalla on sama oikeudellinen arvo kuin EU:n perussopimuksilla. 27 Kansallisessa oikeusjärjestyksessämme oikeusturvan asema perusoikeutena pohjautuu perustuslain 21 :ään, jonka 1 momentin mukaan jokaisella on oikeus saada asiansa käsitellyksi asianmukaisesti ja ilman aiheetonta viivytystä lain mukaan 23 Suviranta LM 7 8/2004, s Niemi 2010, s Ks. myös Pellonpään ym. (2012) yleisesitys Euroopan ihmisoikeussopimus. 25 Mäenpää 2005, s Ojanen 2010, s ; Mäenpää 2011a, s Tässä yhteydessä tulee muistaa, että perusoikeuskirjan määräykset koskevat 51(1) artiklan mukaan pääsääntöisesti vain unionin toimielimiä ja laitoksia. Jäsenvaltioita ne koskevat ainoastaan silloin, kun nämä soveltavat unionin oikeutta. Merkittävä osa kansallisten viranomaisten toiminnasta kuitenkin sisältää unionin oikeuden soveltamiseksi luokiteltavaa toimintaa, joten perusoikeuskirjan 47 artiklan oikeusturvan takeilla on varsin laajasti merkitystä juuri hallintoprosessissa. 27 Ks. Mäenpää 2011a, s. 7. 9
Verotuksen oikaisulautakuntamenettely. -muutoksenhakua hallintomenettelyn ja hallintolainkäytön rajapinnalla
Verotuksen oikaisulautakuntamenettely -muutoksenhakua hallintomenettelyn ja hallintolainkäytön rajapinnalla Lapin yliopisto Pro gradu -tutkielma Leena Mäkäräinen Finanssioikeus Syksy 2011 Opinnäytteen
TAMPEREEN YLIOPISTO Johtamiskorkeakoulu Salla Autio Oikeudenkäyntikulut veroprosessissa Pro Gradu-tutkielma Tilintarkastuksen- ja arvioinnin maisteriohjelma Tampere 2015 TIIVISTELMÄ Tampereen yliopisto